laion/Wikipedia-Exotic huggingface dataset:
אפנון דופק מקודד דיפירנציאלי

אפנון דופק מקודד דיפירנציאלי (באנגלית: Differential Pulse Code Modulation, או בקיצור: DPCM) היא שיטה לייצוג דיגיטלי של אותות אנלוגיים. שיטה זו מתבססת על העיקרון המרכזי של שיטת PCM: דגימה, כימות (קוונטיזציה) וקידוד. כאשר בשיטה זו מבצעים כימות על ההפרשים של ערכי הדגימות הסמוכות על מנת לשפר את מעבר המידע בצורה יעילה יותר (מכאן למעשה השם). (בניגוד לשיטת PCM, בה הכימות מתבצע עבור ערכי הדגימות עצמם). שיטה זו הומצאה על ידי קסיוס צ'פין קוטלר (באנגלית: Cassius Chapin Cutler), במעבדות בל בשנת 1950. הרעיון המרכזי של שיטת DPCM הוא לכמת ולקודד את ההפרש בין דגימות סמוכות של אות אנלוגי. רעיון זה מבוסס על העובדה שלעיתים קרובות קיימת קורלציה משמעותית בין הדגימות הסמוכות עבור אותות אנלוגיים. דבר זה מאפשר שימוש ביתירות ערכי הדגימות וכתוצאה מכך, להורדת קצב הנתונים. לשיטה זו קיימות 2 אפשרויות קידוד שונות, בהינתן דגימות האות האנלוגי: אפשרות 1: (חישוב ההפרש של הדגימות לאחר כימות) מבצעים כימות עבור ערכי הדגימות ומחשבים את ההפרש בין הדגימות הסמוכות. אפשרות 2: (חישוב ההפרש של הדגימות לפני כימות) מחשבים את ההפרש בין דגימות סמוכות ומבצעים כימות לגודל זה. נניח שהאות משתרע בתחום [8,8-] וולט, ונניח גם שהשינוי הצפוי בין 2 דגימות סמוכות קטן מ-1 וולט. כמו כן לרשותנו 5 סיביות המייצגים 32 רמות כימות. אם נשדר את ערכי הדגימות הרי שהמרווחים בין הרמות יהיו 16 32 = 0.5 {\displaystyle {\frac {16}{32}}=0.5} וולט, מאידך אם יוקדשו אותן 32 רמות לשידור ההפרש, יהיה המרווח בין הרמות 2 32 = 0.06 {\displaystyle {\frac {2}{32}}=0.06} וולט בלבד, ושגיאת הכימות תקטן בהתאם, וניתן לייצגה על ידי פחות סיביות ולהקטין בכך את רוחב הפס. במקלט משוחזרת הדגימה הנוכחית על ידי סיכום הערך הנקלט עם ערך הדגימה ששוחזרה מקודם. ניתן להרחיב את הרעיון ובמקום לשדר את ההפרש בין הדגימה הנוכחית לקודמתה, לשדר את ההפרש בין הדגימה הנוכחית לחיזוי ערכה הצפוי על סמך מספר דגימות קודמות. לדוגמה, אם הדגימות האחרונות הן: y n − 3 = 3 {\displaystyle y_{n-3}=3} y n − 2 = 4 {\displaystyle y_{n-2}=4} y n − 1 = 5 {\displaystyle y_{n-1}=5} אז סביר לחזות שהדגימה הבאה תהיה: y n ^ = 6 {\displaystyle {\hat {y_{n}}}=6} ועדיף לשדר את ההפרש בין הערך האמיתי של הדגימה לבין הערך 6 ולא הערך 5. השגיאה בין ערך הדגימה האמיתי לערך הדגימה הנחזה נקראת "שגיאת החיזוי". קיימות גם שיטות ספרתיות מתקדמות כמו ADPCM ואפנון דלתא. PCM תורת הדגימה מדיה וקבצים בנושא אפנון דופק מקודד דיפירנציאלי בוויקישיתוף
Black Magic

האם התכוונתם ל... כישוף! – סדרת ספרי פנטזיה. קסם (אשליה) – אשליה למטרת בידור. Black Magic (שיר של ליטל מיקס) – שירה של להקת הבנות ליטל מיקס. Black Magic (שיר של אמינם) – שיר של אמינם וסקיילר גריי. Black Magic (שיר של ג'ונאסו)
מסלול

האם התכוונתם ל... דרך – קרקע המוכשרת כדי להקל על התנועה בה מסלול טיסה – מסלול בשדה תעופה המשמש להמראה ונחיתת מטוסים מסלול הסעה – מסלול המחבר בין המתקנים בצד האווירי של שדה תעופה מסלול ריצה – מסלול המשמש לריצה; בדרך-כלל תחרותית מסלול מכשולים מסלול (פיזיקה) – העקומה המתארת את תנועתו של גוף במרחב מסלול כבידתי – תנועה של גוף בהשפעת אינטראקציה כבידתית עם גוף אחר או מערכת גופים אחרת (ראו: קטגוריה:מסלולים סביב כדור הארץ) מסלול בין פלנטרי מסלול (תורת הגרפים) – מונח בתורת הגרפים מסלול (תורת החבורות) – מושג בתורת החבורות הקשור בפעולת חבורה על קבוצה מסלול (מושב) – מושב בצפון הנגב תוכנית הכשרה מקצועית או קריירה מוגדרת (לרוב מטעם ארגון) בארגונים ושיווק, שם נוסף לנהלים, מוצרים או שירותים עם תנאים מותאמים תהליך כימי, ביוכימי או פיזוכימי מסלול הפנטוז פוספט מסלול העברת אותות מסלול ליזוגני מסלול מטבולי נתיב
אלכסנדר דיוקוב

אלכסנדר ואלרייביץ' דיוקוב (ברוסית: Александр Валерьевич Дюков; נולד ב-13 בדצמבר 1967 בלנינגרד, רוסיה הסובייטית, ברית המועצות) הוא כלכלן ועסקן ספורט רוסי, מכהן כנשיא התאחדות הכדורגל הרוסית מ-22 בפברואר 2019. משמש כמנכ"ל חברת גזפרום נפט, ובמשך כמה שנים כיהן גם כנשיא קבוצת הכדורגל זניט סנקט פטרבורג. דיוקוב סיים את לימודיו בשנת 1985 ולמד במכון הלנינגרדי לבניית ספינות. בשנים 1996–1998 כיהן כמנהל פיננסי בחברת מסוף הנפט הפטרבורגי (Петербургский нефтяной терминал) ובשנת 2000 חזר לחברה ועמד בראש הדירקטוריון. בשנים 1998–1999 ניהל את נמל סנקט פטרבורג. בפברואר 2003 מונה למנהל חברת ההחזקות "סיבור" (SIBUR) ומונה בהמשך ליו"ר הדירקטוריון. בנובמבר 2006 מונה לנשיא חברת גזפרום נפט ולאחר מכן היה למנכ"ל ויו"ר דירקטוריון החברה. תחת ניהולו החברה הפכה לחברה השלישית בגודלה ברוסיה (אחרי רוסנפט ולוקאויל) בתפוקת הנפט. במרץ 2008 מונה לנשיא קבוצת הכדורגל זניט סנקט פטרבורג, תפקיד שמילא במשך 9 שנים עד שבמאי 2017 הוחלט למנותו ליו"ר דירקטוריון הקבוצה ובמקומו מונה סרגיי פורסנקו לנשיא קבוצת הכדורגל. בתקופתו הקבוצה זכתה באליפות רוסיה 3 פעמים, 2 פעמים בגביע הרוסי וזכתה לראשונה בגביע אופ"א (עונת 2007/2008) ובסופרקאפ האירופי (2008). על פי נתוני פורבס לשנת 2018 הוא ממוקם במקום 191 ברשימת עשירי רוסיה והונו מוערך ב-500 מיליון דולר. באוקטובר 2018 הוזכר כמועמד לכהן כנשיא התאחדות הכדורגל הרוסית וב-22 בפברואר 2019 נבחר באופן רשמי לכהן כנשיא התאחדות הכדורגל הרוסית, בתמיכת 63 פדרציות כדורגל אזוריות. בפברואר 2021 נבחר לקדנציה שנייה. מדיה וקבצים בנושא אלכסנדר דיוקוב בוויקישיתוף ‏Александр Дюков - президент РФС Почему Сергей Фурсенко возвращается на пост президента "Зенита", dp.ru Новым президентом РФС должен стать Александр Дюков
ג'פרי

האם התכוונתם ל... אישים: ג'פרי השני, דוכס בריטני ג'פרי ממונמות' – כומר והיסטוריון אנגלי הרולד ג'פרי – מתמטיקאי ומדען בריטי מייקל ג'פרי – המושל הכללי ה-24 של אוסטרליה פטריק ג'פרי – קופץ למים אמריקאי פיטר ג'פרי – שחקן אנגלי שרה ג'פרי – שחקנית, זמרת ורקדנית קנדית כלי רכב: ג'פרי (מכונית) – מכונית אמריקאית שיוצרה בין השנים 1904-1917 ג'פרי קוואד – היא משאית אשר יוצרה על ידי יצרנית הרכב האמריקאית "Thomas B. Jeffery Company" בין השנים 1916-1913 ועל ידי "Nash Motors" בין השנים 1928–1917 אחר: מוזיאון ג'פרי – מוזיאון לאמנות דקורטיבית בלונדון ג'פרי (1995) – סרט משנת 1995 ג'פריס אישים ששמם הפרטי הוא ג'פרי אישים ששמם הפרטי הוא ג'ף
גזפרומבנק

גזפרומבנק (רוסית: Газпромбанк) הוא בנק רוסי הנחשב לאחד הבנקים הפרטיים הגדולים במדינה, חלק מקונצרן גזפרום. לבנק רשת תפוצה של 222 סניפים ברחבי רוסיה והבנק מיוצג גם בשוקי שווייץ ובלארוס בהן הוא מחזיק בחברות-בת בשם "בלגזפרומבנק" בבלארוס ו"גזפרומבנק שווייץ". הבנק מחזיק גם בנציגויות במונגוליה, הודו וברפובליקה העממית של סין. יושב ראש דירקטוריון הבנק הוא אלכסיי מילר, בעוד מנכ"ל הבנק הוא אנדריי אקימוב. נכון ל-28 בינואר 2021, הבנק נמצא בבעלות: גזפרום — 29.76% מהמניות; גזפרום קפיטל — 20.11%; גזפונד — 41.58%, מהם 5.09% בבעלות ישירה של גזפונד; 36.48% בבעלות בנקים שונים: 13.59% באחזקת GAZ-service‏, 13.59% בבעלות "גזקון" ו-9.3% בבעלות GAZ-tech; VEB.RF‏ — 8.53% מהמניות; חברת "לידר" — 0.0003% מהמניות; Management‏ — 0.01%; גזפרום כלכלת רוסיה מדיה וקבצים בנושא גזפרומבנק בוויקישיתוף אתר האינטרנט הרשמי של גזפרומבנק (ברוסית) גזפרומבנק, ברשת החברתית פייסבוק גזפרומבנק, ביישום טלגרם גזפרומבנק, ברשת החברתית אינסטגרם גזפרומבנק, ברשת החברתית VK גזפרומבנק, סרטונים בערוץ היוטיוב מידע על גזפרום בנק באתר בנק רוסיה ערך זה הוא קצרמר בנושא בנקים ובנושא רוסיה. אתם מוזמנים לתרום לוויקיפדיה ולהרחיב אותו.
פריבילג' סטייל

פריבילג' סטייל (באנגלית: Privilege Style) היא חברת שכר ספרדית שהנהלתה בפלמה דה מיורקה ובסיס הפעולה שלה נמצא בנמל התעופה מדריד בראחס. החברה מפעילה טיסות צ'ארטר מטעם חברות תעופה אחרות, מפעילי תיירות, קבוצות ספורט וללקחות VIP. לפי חברת התעופה, לקוחות ה- VIP כוללים מספר חברות ספרדיות וגם קבוצות וגם קבוצות הליגה העליונה בכדורגל של ספרד. ביוני 2014 ובקיץ 2015, החברה הפעילה טיסות מהלסינקי לניו- יורק עבור חברת התעופה פינאייר בזמן שאחד ממטוסיה היה מושבת עקב תקלה טכנית. בקיץ 2015 השיכרה החברה את מטוס הבואינג 767-300ER שלה לאל על. בקיץ 2016 כל צי המטוסים של החברה הושכר לטובת פעילות עבור חברת אל על. ממאי 2017 משכירה החברה את מטוס הבואינג 757-200 שלה לאל על. מדיה וקבצים בנושא פריבילג' סטייל בוויקישיתוף אתר האינטרנט הרשמי של פריבילג' סטייל http://www.ch-aviation.com/portal/news/37983-el-al-to-lease-a-spanish-b767-for-flights-to-germany
ואמוס אייר

ואמוס אייר (באנגלית: Wamos Air) היא חברת תעופה ספרדית שבסיסה במדריד. החברה מפעילה טיסות סדירות למספר קטן של יעדים תחת שמה ועוסקת בעיקר בהפעלת טיסות שכר ליעדי פנאי ונופש והשכרת מטוסים על צוותם (החכרה רטובה) לחברות תעופה אחרות. בקיץ 2017 שכרה חברת אל על מטוס מדגם בואינג 747-400 של החברה להפעלת חלק מטיסותיה בקווים מתל אביב לבנגקוק וברצלונה. צי המטוסים של החברה נכון לדצמבר 2018: מדיה וקבצים בנושא ואמוס אייר בוויקישיתוף אתר האינטרנט הרשמי של ואמוס אייר ואמוס אייר, ברשת החברתית אינסטגרם פרטי צי המטוסים של ואמוס אייר, באתר airfleets.net (באנגלית)
Syskey

מפתח מערכת (אנגלית: Syskey או System Key) הוא כלי אשר מצפין את הגיבוב של הסיסמה במסד הנתונים מנהל חשבונות האבטחה (SAM) במערכת הפעלה Windows. הכלי פותח על ידי מיקרוסופט בניסיון לשפר את אבטחת קובץ ה-SAM כנגד התקפות ופיצוח המידע שנמצא בו, כאשר אפשרות זו פעילה ערכי ה-Hash של כל החשבונות המקומיים המאוחסנים ב-SAM מוצפנים באמצעות מפתח הצפנה RC4-128. ניתן להגדיר את Syskey כאמצעי התחברות אל המערכת ולדרוש מהמשתמש בה להזין מפתח כניסה בזמן האתחול או לטעון אותו מאמצעי לאחסון נתונים. התקפות Syskey התגלו לאחר מספר מקרים בהם תוקף התקשר אל קורבנותיו, הציג עצמו כסוכן מיקרוסופט ובעזרת כישורי הנדסה חברתית שכנע את אותם לספק לו גישה מרוחקת אל מחשבם: "היי אליס! שמי בוב ואני סוכן מהמחלקה הטכנית של חברת מיקרוסופט. ברצוני להציע לך מספר תיקונים נחוצים העשויים לשפר משמעותית את חויית המשתמש שלך במערכת ההפעלה, ללא עלות!" לאחר שהקורבן איפשר לתוקף התחברות מרוחקת אל מחשבו, הפעיל התוקף את Syskey כדי לנעול את המשתמש מחוץ למערכת ודרש כופר כדי לשחרר את הנעילה. BitLocker מנהל חשבונות האבטחה רשימת בקרת גישה RC4 מרכז העזרה והתמיכה של מיקרוסופט (בעברית) כיצד להשתמש בכלי השירות SysKey כדי לאבטח את מסד הנתונים של מנהל חשבונות האבטחה של Windows, באתר מיקרוסופט (בעברית) כיצד להפעיל את Syskey ולהגן על מערכת ההפעלה מפני פריצת סיסמאות מקומיות, באתר Technig (באנגלית)
When a Woman

When a Woman (בעברית: כשאישה) הוא שיר שהוקלט על ידי הזמרת הקולומביאנית שאקירה, מתוך אלבום האולפן האחד עשר שלה, El Dorado. כשהוציאה שאקירה את האלבום ב-26 במאי 2017, היא העלתה גרסת אודיו ליוטיוב. הווידאו זכה להצלחה רבה ונכון ליולי 2024, יש כ-5.3 מיליון צפיות. בספוטיפיי צבר השיר למעלה מ-14.5 מיליון השמעות. השיר נכתב על ידי שאקירה, קורטיס מקנזי, ג'ון מילס, ג'וליה מייקלס, מגנוס הויברג וג'סטין טרנטר, והוא הופק על ידי שאקירה, קשמיר קאט ומקנזי וצ'ירינו. השיר נכתב כולו בשפה האנגלית והוא בין השירים הבודדים מתוך כל שלושה עשר השירים שבאלבום שכתובים בשפה זו, כששני השירים האחרים שכתובים בשפה זו הם "Coconut Tree" ו-"What We Said" (הגרסה האנגלית לשיר הצרפתי מהאלבום הנקרא "Comme moi", בשיתוף הזמר הצרפתי בלאק אם כשבגרסה זאת התארחה הלהקה האמריקאית !Magic). השיר הוא השיר ה-4 מהאלבום. אתר המוזיקה Idolator דירג את השיר במקום ה-10 ברשימת "50 שירי הפופ הטובים ביותר של שנת 2017", למרות שלא יצא כסינגל. בנוסף לכך, הם אמרו כי הוא מזכיר את "Chasing Shadows", שנכלל ב-Shakira, וגם את השיר "Men In This Town", שנכלל ב-She Wolf. מידע על השיר "When a Woman" באתר AllMusic סרטון השיר "When a Woman" באתר יוטיוב shakiraVEVO, YouTube shakiraVEVO (2017-05-25), Shakira - When a Woman (Audio), נבדק ב-2017-10-23 El Dorado, נבדק ב-2019-10-26 When a Woman - Shakira | Song Info | AllMusic, AllMusic "Album review: Shakira's El Dorado is a summer treat for her Latino fans". The National (באנגלית). נבדק ב-2017-10-23. El Dorado by Shakira on Apple Music, itunes.apple.com "From "Slow Hands" To "Bad Liar," The 50 Best Pop Songs Of 2017". idolator (באנגלית אמריקאית). 2018-01-02. נבדק ב-2018-07-02. "The Best Song On Shakira's New Album Isn't Actually On Shakira's New Album". MuuMuse (באנגלית אמריקאית). 2014-03-26. נבדק ב-2018-07-02. Men in this Town by Shakira Songfacts, www.songfacts.com (באנגלית)
רומן זוזוליה

רומן ויאצ'סלבוביץ' זוזוליה (באוקראינית: Роман В'ячеславович Зозуля); נולד ב-17 בנובמבר 1989 בקייב) הוא כדורגלן אוקראיני ששיחק בעמדת החלוץ. זוזוליה החל את קריירת הכדורגל שלו במועדון הכדורגל דינמו קייב. הוא גדל במחלקת הנוער שלה וב-2006 קודם לקבוצה הבוגרת. זוזוליה שיחק תחילה במסגרת קבוצת המילואים של דינמו, ולהרכב הקבוע של הקבוצה שובץ רק בעונת 2008/2009. בשנת 2011 עבר לקבוצת דניפרו. בשנת 2016 עזב את דניפרו וחתם על חוזה לשלוש שנים בקבוצה הספרדית ריאל בטיס. בפברואר 2017 הושאל על ידי ריאל לקבוצת ראיו ואיקאנו. זוזוליה שיחק בכל שכבות הגיל של הנבחרות הלאומיות של אוקראינה. בנובמבר 2004 שיחק את משחקו הראשון בשורות נבחרת הנערים של אוקראינה, סה"כ שיחק בנבחרת הנערים 35 משחקים והבקיע 9 שערים. ב-2006 זומן לנבחרת הנוער של אוקראינה. זוזוליה שיחק בנבחרת הנוער במשך שנתיים. מנבחרת הנוער המשיך לנבחרת הצעירה. הוא שיחק 23 משחקים, הבקיע 2 שערים. בשנת 2011 היה בסגל הנבחרת באליפות אירופה לנבחרות צעירות. הוא השתתף בכל 3 משחקי הנבחרת בטורניר. בנבחרת הלאומית של אוקראינה משחק זוזוליה מאז אוקטובר 2010. משחקו הראשון במדי הנבחרת היה משחק ידידות מול נורווגיה - במהלך המשחק הוא הבקיע את שערו הראשון בנבחרת. זוזוליה היה בסגל נבחרת אוקראינה ליורו 2016. הוא השתתף בכל שלושת משחקי הנבחרת בתחרות. במאי 2017 הודיע על פרישה מהנבחרת. אליפות אוקראינה : 2008/2009 רומן זוזוליה, ביישום טלגרם רומן זוזוליה, ברשת החברתית אינסטגרם רומן זוזוליה, באתר Transfermarkt רומן זוזוליה, באתר Soccerway רומן זוזוליה, באתר BDFutbol רומן זוזוליה, באתר WorldFootball.net רומן זוזוליה, באתר National Football Teams רומן זוזוליה, באתר FootballDatabase.eu
יצחק גנירם

יצחק (אקל'ה) גנירם (23 באפריל 1945 – 28 באפריל 2016) היה חבר המחתרת היהודית, ממחדשי היישוב היהודי בחברון, ממקימי בית ספר שדה כפר עציון ומראשוני ההתיישבות ברמת הגולן. למד בישיבת מרכז הרב. נמנה עם ראשוני המתנחלים בחברון, ובהמשך נמנה עם ראשוני המתיישבים ברמת מגשימים. כחבר המחתרת היהודית לקח חלק בתכנון ההתנקשות בראשי הערים הפלסטינים, והשתתף בחוליה שהצמידה מטען חבלה. לקח חלק בפיגוע במכללה האסלאמית בחברון, ובתכנון וביצוע פיגועים נוספים. באפריל 1984 נעצר יחד עם יתר חברי המחתרת היהודית. הוא הועמד לדין, הורשע בהריגה ובשלל עברות נוספות, ונידון לשבע שנות מאסר בפועל ועוד שלוש שנות מאסר על תנאי.. הוא שוחרר מהכלא באפריל 1988, לאחר שקיבל חנינה מנשיא המדינה, חיים הרצוג. בשנותיו הרבות ברמת מגשימים עסק בחקלאות ובלימוד תורה. בשנותיו האחרונות התגורר בעיר העתיקה בירושלים. נפטר בכ' בניסן ה'תשע"ו והובא לקבורה בהר המנוחות בירושלים. בנו, הרב מרדכי גנירם, כיהן כראש ישיבת חומש וראש ישיבת הר שלום. אקל'ה גנירם הלך לעולמו, באתר ערוץ 7, 28 באפריל 2016 חזקי ברוך, איש של עשייה ושל תורה, באתר ערוץ 7, 28 באפריל 2016 נתנאל לייפר, ‏"דמות מופת מהנפילים של דור ההתנחלויות", באתר כיפה, 1 במאי 2016 ת"פ (י-ם) 203/84 מדינת ישראל נגד מנחם ליבני ואחרים - פסק הדין של חברי המחתרת היהודית, מאגר "נבו" יצהק גנירם ועירא רפפורט קיבלו את הידיעה על ההנינה בהפתעה מוהלטת, מעריב, 3 באפריל 1988; "אני מודה לה׳ שהוציא אותי מהכלא", חדשות, 3 באפריל 1988 יצחק גנירם באתר GRAVEZ ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ננט ברגן

ננט דיאז ברגן (באנגלית: Nanette Diaz Barragán; נולדה ב-15 בספטמבר 1976) היא פוליטיקאית אמריקאית חברת המפלגה הדמוקרטית המכהנת כנציגת המחוז ה-44 של קליפורניה בבית הנבחרים של ארצות הברית. ברגן נולדה בהרבור סיטי שבקליפורניה. היא הצעירה מבין 11 ילדים להורים שהיגרו לארצות הברית ממקסיקו. אמה הייתה פועלת בבית חרושת ואביה מתקן טלוויזיות. ב-1998, בתקופת נשיאותו של ביל קלינטון עבדה בבית הלבן במשרד הקישור לקהילות המיעוטים, לאחר מכן עבדה בארגון ה-NAACP. בשנת 2000 סיימה תואר ראשון באוניברסיטת קליפורניה בלוס אנג'לס ובשנת 2005 סיימה תואר JD במשפטים מאוניברסיטת דרום קליפורניה. היא שימשה עוזרת לשופט בית המשפט העליון של קליפורניה והתמחתה במשרד התובע הכללי של מרכז קליפורניה. לאחר הלימודים עבדה במשרד עורכי הדין Latham & Watkins ובמשרד AlvaradoSmith APC. במהלך הבחירות לנשיאות ארצות הברית 2012 התנדבה במטה הבחירות של ברק אובמה כחלק מצוות הסיוע המשפטי. בשנים 2013–2015 כיהנה כחברת מועצה בעיר הרמוסה ביץ' בקליפורניה, ופעלה בהצלחה למניעת קידוחי נפט באזור העיר ומפרץ סנטה מוניקה. בנובמבר 2016 נבחרה לנציגת המחוז ה-44 של קליפורניה בבית הנבחרים של ארצות הברית והושבעה לתפקידה בינואר 2017. בנובמבר 2018 נבחרה לתקופת כהונה נוספת. היא מכהנת בוועדת ביטחון הפנים ובוועדת המשאבים הטבעיים. מדיה וקבצים בנושא ננט ברגן בוויקישיתוף אתר האינטרנט הרשמי של ננט ברגן ננט ברגן, ברשת החברתית פייסבוק ננט ברגן, ברשת החברתית אקס (טוויטר) ננט ברגן, ברשת החברתית אינסטגרם ננט ברגן, סרטונים בערוץ היוטיוב ננט ברגן באתר בית הנבחרים ביוגרפיה באתר הבחירות של ננט ברגן ננט ברגן, באתר המדריך הביוגרפי של הקונגרס של ארצות הברית (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
תמנון הווריד

תְּמָנוּן הווריד (או: תמנון הקוקוס; שם מדעי: Amphioctopus marginatus) הוא מין של תמנון ממשפחת התמנוניים המצוי בימים טרופיים רדודים במזרח האוקיינוס השקט, בעיקר סביב החופים של אינדונזיה ושל אוסטרליה. תמנון זה ידוע בעיקר במנהגו להסתתר בתוך קליפות של פרי הקוקוס. אורכו 8 סנטימטרים בממוצע ואורך הזרועות שלו הוא 15 סנטימטרים. תמנון הווריד יודע להחליף צבעים במהירות, אך בדרך כלל צבעו אפור בהיר, כצבע קרקעית הים. על גופו ישנם סיעופים דמויי-ורידים, ומכאן שמו. התמנון מסתתר באזורים רדודים ומחפש קונכיות כדי להסתתר בתוכן מטורפים, בהן הוא יוצר לעצמו בית. שמו השני, תמנון הקוקוס, קיבל את שמו מכיוון שנצפה משתמש גם בקליפות קוקוס כדי לבנות לעצמו מחסה. התמנון מסתתר בקליפה או בקונכייה ומחפש טרף קטן כמו סרטנים וחסילונים, אותם הוא תופס עם 8 זרועותיו המלופפות. התמנון מציג התנהגות יוצאת דופן נוספת - הליכה על שתיים מרגליו על אדמת הים. מדיה וקבצים בנושא תמנון הווריד בוויקישיתוף תמנון הווריד, באתר NCBI (באנגלית) תמנון הווריד, באתר האנציקלופדיה של החיים (באנגלית) תמנון הווריד, באתר GBIF (באנגלית) תמנון הווריד באתר הרשימה האדומה של IUCN
גזפרום אקספורט

גזפרום אקספורט (ברוסית: Газпром Экспорт היא חברה בת המהווה לחטיבת ייצוא הגז של תאגיד גזפרום. החברה נחשבת ליצואנית הגז הטבעי הגדולה בעולם ולאחת מהחברות הגדולות ברוסיה, בשנת 2013 החברה ייצאה 161.5 מיליארד מ"ר של גז טבעי ובאותה שנה רכשה 28.61 מיליארד מ"ר גז מטורקמניסטן, אוזבקיסטן, קזחסטן ואזרבייג'ן. החברה מייצאת גז טבעי ליותר מ-20 מדינות. החברה הוקמה ב-23 באפריל 1973 בשם סויוז גזאקספורט (Союзгазэкспорт) והייתה לחברת ייצוא הגז הלאומית של ברית המועצות ופעלה בצמוד למשרד הממשלתי לענייני תעשיית הגז. בשנת 1991 החברה הייתה לחלק מתאגיד גזפרום ונקראה בשם גזאקספורט (Газэкспорт). בשנת 1993 הפכה לחברה בת של גזפרום ולחטיבת הייצוא שלה. בשנת 1997 הפכה לחברת מניות פתוחה הנסחרת בבורסה לניירות ערך של מוסקבה. בשנת 2006 שונה שם החברה והיא הפכה לחברת גזפרום אקספורט. בנובמבר 2013 הועברו משרדי החברה ממוסקבה לעיר סנקט פטרבורג. מדיה וקבצים בנושא גזפרום אקספורט בוויקישיתוף אתר האינטרנט הרשמי של גזפרום אקספורט
תמנוניים

תְּמָנוּנִיִּים או תְּמָנרגליים (שם מדעי: Octopodidae) היא משפחה של רכיכות ימיות מסדרת התמנונאים. זוהי משפחה גדולה בה הגדולים שבתמנונאים, לגדול מביניהם - תמנון פסיפי ענק (Enteroctopus dofleini) אורך זרועות של עד 4.5 מטרים (15 רגל) ומשקלו 71 קילוגרם (157 ליברות). התמנונים יודעים להחליף את צבעיהם במהירות ואף לשנות את מרקם עורם למטרות הסוואה שעוזרת להם הן להתגונן מטורפים והן לארוב לטרף. הם בעלי מקור קרני המכיל ארס ובעלי 8 זרועות עם כפתורי יניקה הנצמדים לטרף ומובילים אותו לעבר המקור. למטרות הגנה תמנון יכול להסתוות במהירות, לפלוט נוזל אפור שמעוור את האויב או להסתחרר במהירות סביב הטורף ולהתלפף סביבו. אם זה לא עוזר התמנון ינשוך במקורו הארסי את האויב. תמנונים הם בין חסרי החוליות האינטליגנטים ביותר. אך ישנה מחלוקת בין המדענים כמה אינטליגנטים הם. הם שחיינים איטיים אך יודעים להסתתר בין סלעים, אלמוגים וכמה מינים יודעים אפילו להלך מחוץ למים. בשנת 2021, קבע מחקר שבוצע בבית הספר לכלכלה של לונדון כי תמנונים, לצד סרטנים ודיונונים, הם יצורים בעלי תודעה אשר "מסוגלים להרגיש כאב, עונג, רעב, צמא, חמימות, אושר, נחמה והתרגשות". בעקבות זאת הודיעה ממשלת בריטניה על הכללת תמנונים בחוק לרווחת בעלי חיים בעלי מודעות(אנ'). תמנון וונדרפוס תמנון כחול טבעות מדיה וקבצים בנושא תמנוניים בוויקישיתוף תמנוניים, באתר ITIS (באנגלית) תמנוניים, באתר NCBI (באנגלית) תמנוניים, באתר Animal Diversity Web (באנגלית) תמנוניים, באתר האנציקלופדיה של החיים (באנגלית) תמנוניים, באתר GBIF (באנגלית) אנציקלופדיית החי והצומח של ארץ ישראל, כרך 4 – "החי במים", בעריכת לב פישלזון, הוצאת משרד הביטחון , עמ' 83 London School of Economics and Political Science, [https://www.lse.ac.uk/News/News-Assets/PDFs/2021/Sentience-in-Cephalopod-Molluscs-and-Decapod-Crustaceans-Final-Report-November-2021.pdf Review of the Evidence of Sentience in Cephalopod Molluscs and Decapod Crustaceans], נובמבר 2021,עמ' 7-8 ההודעה לעיתונות של ממשלת בריטניה, נובמבר 2021 ]
ברווז באיקל

ברווז באיקל (שם מדעי: Sibirionetta formosa) הוא מין של ברווז החי במזרח אסיה ובעיקר בסיביר. הוא מגיע עד לקמצ'טקה במזרח ומצוי גם ביפן, סין, קוריאה הצפונית, קוריאה הדרומית, טאיוואן וווייטנאם. מין זה נחשב לפי חוקרים רבים למין היחידי בסוג Sibirionetta, לאחר שהועבר מהסוג ברווז. אורכו של ברווז באיקל 39-43 ס"מ ומשקלו 500 גרם. לברווז לחיים צהובות המתוחמות בפסים לבנים ומאחורי האוזן עור ירוק. הכיפה והמקור שחורים והחזה ורוד מנוקד. הנקבות לעומת הזכרים המפוארים חיוורות ובעלות נוצות חומות-אדמדמות. מזכיר במראהו את השרשיר המצוי אך צבעוני יותר. להקת הברווזים מצויה בקיץ בין הבריכות והנהרות שבטונדרה הסיבירית או ביצות בגדות היערות ונודדת דרומה בחורף לעבר אזורים נמוכים וחמימים יותר. בעבר הברווזים נמצאו בסכנת הכחדה עקב ציד כבד אך כיום הם מינים מוגנים והאוכלוסייה שוב גדולה. בדיקה שבוצעה ב-2010 מצאה 1.07 מיליון פרטים. מדיה וקבצים בנושא ברווז באיקל בוויקישיתוף ברווז באיקל, באתר NCBI (באנגלית) ברווז באיקל, באתר האנציקלופדיה של החיים (באנגלית) ברווז באיקל, באתר GBIF (באנגלית) ברווז באיקל באתר הרשימה האדומה של IUCN
חרומף זהוב

חֲרוּמַף זהוב (שם מדעי: Rhinopithecus roxellana) הוא מין של קוף ממשפחת קופים בעלי זנב המצוי בטבע רק ברפובליקה העממית של סין. חרומף זהוב הוא קוף קטן שאורכו 48–68 סנטימטרים ומשקלו 11–12 קילוגרם. קופים אלה בעלי פרווה זהובה ובעלי פנים קטנות בעלות אזור עיניים כחול, אף קטן וסלוד ושפתיים גדולות לבנות. האוזניים קטנות וכמעט ולא נראות והעיניים שחורות. קופים אלה יכולים לקפץ לגובה רב והם בעלי פרווה עבה העוזרת להם להתמודד עם הקור. הזכרים גדולים יותר מהנקבות. בניגוד לרוב הקופים, החרומפים אוהבים אזורים קרים שנמצאים במרכז סין, בגבהים 1,500–3,400 מטרים מעל פני הים. הם חיים באזור היערות ההרריים של סין ויכולים לעלות למעלה עד לקו העצים. הם שורדים על ידי אכילה של קליפת עצים ואכילת חזזיות. בקיץ הם ניזונים גם מעלים, פרחים ופירות. תזונתם צמחונית לגמרי. הם עלולים להיטרף על ידי טורפים המצויים באזורי ההר של סין ובעיקר מנץ גדול, ממנו הם נשמרים בין סבכי העצים הנמוכים. טורפים נוספים הם עיט זהוב, דול מצוי, זאב, נמר וחתול זהוב אסייתי. החרומפים מצויים בסכנת הכחדה עקב פגיעה באזור מחייתם. מדיה וקבצים בנושא חרומף זהוב בוויקישיתוף חרומף זהוב, באתר ITIS (באנגלית) חרומף זהוב, באתר NCBI (באנגלית) חרומף זהוב, באתר Animal Diversity Web (באנגלית) חרומף זהוב, בבסיס הנתונים ARKive (באנגלית) חרומף זהוב, באתר האנציקלופדיה של החיים (באנגלית) חרומף זהוב, באתר GBIF (באנגלית) חרומף זהוב באתר הרשימה האדומה של IUCN
חברת הביטוח הממלכתית הרוסית

חברת הביטוח הממלכתית הרוסית (ברוסית: Российская государственная страховая компания, בקיצור Росгосстрах, נהגה רוסגוסטראך) היא חברת ביטוח רוסית. עם יותר מ-25 מיליון לקוחות פרטיים ועסקיים, החברה נחשבת לחברת הביטוח הגדולה ביותר ברוסיה. החברה הייתה במשך שנים המממנת הראשית של ליגת העל הרוסית בכדורגל. מדיה וקבצים בנושא חברת הביטוח הממלכתית הרוסית בוויקישיתוף אתר האינטרנט הרשמי של חברת הביטוח הממלכתית הרוסית חברת הביטוח הממלכתית הרוסית, ברשת החברתית פייסבוק חברת הביטוח הממלכתית הרוסית, ברשת החברתית אקס (טוויטר) חברת הביטוח הממלכתית הרוסית, ביישום טלגרם חברת הביטוח הממלכתית הרוסית, ברשת החברתית אינסטגרם חברת הביטוח הממלכתית הרוסית, ברשת החברתית טיקטוק חברת הביטוח הממלכתית הרוסית, ברשת החברתית VK חברת הביטוח הממלכתית הרוסית, סרטונים בערוץ היוטיוב ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
Maltego

מלטגו (אנגלית: Maltego) הוא כלי המשמש למודיעין ולזיהוי פלילי. הכלי נכתב בשפת Java ופותח על ידי חברת Paterva. ל-Maltego ספריה של טרנספורמציות לגילוי נתונים ממקורות גלויים, ויזואליזציה של מידע בתבנית גרף המתאימה לניתוח קישורים וכריית נתונים. המיקוד הבסיסי של הכלי הוא ניתוח היחסים בין העולם האמיתי: אנשים, קבוצות, אתרי אינטרנט, רשתות, תשתיות אינטרנט ושיתופי פעולה עם שירותים מקוונים כגון פייסבוק וטוויטר. התוכנה כלולה בקאלי של לינוקס. ל-Maltego זה מספר גרסאות: Maltego XL - גרסה זו מתאימה לאנשים שעובדים עם מסות גדולות של מידע. Maltego Classic - הגרסה המסחרית הרגילה של Maltego. כוללת גישה אל מאגרי מודיעין ומאפשרת שימוש בכלים לאיסוף מידע ומחקר. Maltego CE - המהדורה הקהילתית של Maltego. זמינה ללא תשלום לאחר רישום. CaseFile - כלי זה מאפשר אנליסטים לבחון קישורים בין נתונים. ניתוח מידע סורק פגיעות רחרחן חקירת פשעי מחשב אתר האינטרנט הרשמי של Maltego (באנגלית) האתר הרשמי של חברת Paterva (באנגלית) הרשמה באתר Panterva והורדת Maltego CE (באנגלית)